  Анжелика Тихонова корреспондент Удмуртиын «Опорный план дорожной деятельности» элькун программа улсын Дэри ёросысь (Ижкар – Сарапул) – Сизьгурт сюресэз тупатъязы. Со сярысь элькунысь транспортъя но сюрес возёсъя министерстволэн «ВКонтакте» мерлыко вотэсысь огиназ ивортӥзы. Сюресчиос 2,75 иськем сюресэз выльдӥзы Лэсьтӥськон ужъёс улсын сюреслэсь инъетсэ выльдӥзы, вылзэ векчиятэм изэн но луоё кӧльыен шобыртӥзы. Озьы ик туэ Сизьгуртэ кожон интыын тыл юбоос пуктозы на. Туннэ нуналлы элькун программая 17 сюрес люкетъёсты тупатъяло, 11-аз ужъёсты йылпумъязы ини.  Тодэ вайытом, кемалась ик ӧвӧл элькун программа улсын Сюмси ёросысь сюресэз выльдӥзы.  Тегъёс: Авто Удмуртия сюресъёс гуртсюресъёс Дэри тупатъянужъёс  